
În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.1/2012 pentru suspendarea aplicării unor dispoziţii ale Legii nr.9/2012 privind taxa pentru emisiile poluante provenite de la autovehicule, precum şi pentru restituirea taxei achitate în conformitate cu prevederile art.4 alin.(2) din lege, transmis, pentru dezbatere şi avizare în fond, Comisiei pentru industrii şi servicii şi Comisiei pentru buget, finanţe şi bănci, cu nr.P.L.x 62 din 10 aprilie 2012.
În raport cu  obiectul şi conţinutul său, proiectul de lege face parte din categoria legilor ordinare.

              VICEPREŞEDINTE,                                             PREŞEDINTE,

                   Dumitru Chiriţă                                             Maria Eugenia Barna                                                     

R A P O R T  C O M U N
asupra proiectului de Lege privind aprobarea Ordonanţei de urgenţă a Guvernului nr.1/2012 pentru suspendarea aplicării unor dispoziţii ale Legii nr.9/2012 privind taxa pentru emisiile poluante provenite de la autovehicule, precum şi pentru restituirea taxei achitate în conformitate cu prevederile art.4 alin.(2) din lege

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate în fond cu proiectul de Lege privind aprobarea Ordonanţei de urgenţă a Guvernului nr.1/2012 pentru suspendarea aplicării unor dispoziţii ale Legii nr.9/2012 privind taxa pentru emisiile poluante provenite de la autovehicule, precum şi pentru restituirea taxei achitate în conformitate cu prevederile art.4 alin.(2) din lege, transmis cu adresa nr.P.L.x62 din 10 aprilie 2012 şi înregistrată la comisie sub nr.23/71/2012 din 26 iunie 2012, respectiv nr.22/64 din 10 aprilie 2012. 
Conform dispoziţiilor art.75 alin.(1) din Constituţia României, republicată, Camera Deputaţilor este Cameră decizională pentru acest proiect de lege.

Proiectul de lege a fost adoptat de Senat în condiţiile art.115 alin.(5) teza a III-a din Constituţia României, republicată.

Proiectul de lege a fost avizat favorabil de Consiliul Legislativ, cu adresa nr.78/30.01.2012.

Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic.

Proiectul de lege are ca obiect de reglementare suspendarea aplicării, începând cu data de 31 ianuarie 2012, data intrării în vigoare a Ordonanţei de urgenţă a Guvernului nr.1/2012, a dispoziţiilor art.2 lit.i), ale art.4 alin.(2) şi a celor privind prima transcriere a dreptului de proprietate ale art.5 alin.(1) din Legea nr.9/2012 privind taxa pentru emisiile poluante provenite de la autovehicule, publicată în Monitorul Oficial al României, Partea I, nr.17 din 10 ianuarie 2012. Suspendarea se aplică până la 1 ianuarie 2013.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanţe şi bănci au examinat proiectul de lege şi documentele conexe, în şedinţa din data de 26 iunie 2012.

Membrii Comisiei pentru industrii şi servicii au examinat proiectul de lege şi documentele conexe, în şedinţa din data de 19 septembrie 2012.
Din numărul total de 33 de membri ai Comisiei pentru buget, finanţe şi bănci au participat la şedinţă 21 deputaţi, respectiv 23 deputaţi din totalul de 28 de membri ai Comisiei pentru industrii şi servicii.

La dezbaterea proiectului de lege a participat, în conformitate cu prevederile art.54 şi 55 din Regulamentul Camerei Deputaţilor, modificat, cu modificările şi completările ulterioare, domnul Mugurel Cozmanciuc – secretar de stat la Ministerul Mediului şi Pădurilor.
În urma dezbaterilor, membrii Comisiei pentru industrii şi servicii şi cei ai Comisiei pentru buget, finanţe şi bănci au hotărât, cu majoritate de voturi, să propună plenului Camerei Deputaţilor adoptarea proiectului de lege în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

                VICEPREŞEDINTE,                                         PREŞEDINTE,

                   Dumitru Chiriţă                                           Maria Eugenia Barna
Consilier palamentar, 







Consilier parlamentar,

Ioan Bivolaru                                                                                                                          Georgiana Ene              
Consultant parlamentar,

Monica Tudor                                                        

